
PRIJEDLOG
Na temelju članka 72. Zakona o komunalnom gospodarstvu (“Narodne novine”, broj 68/18 i 32/20.)  i  članka 30. Statuta Grada Crikvenice (“Službene novine” Primorsko - goranske županije broj 26/09  i 35/09 – ispravak i 7/13 i Službene novine Grada Crikvenice broj 42/18), Gradsko vijeće Grada Crikvenice na ……. sjednici održanoj dana …………….. godine donijelo je 


 PROGRAM
održavanja  komunalne
infrastrukture za 2022. godinu


A. OPĆE ODREDBE

1. Ovim Programom određuju se opis i opseg poslova održavanja komunalne
infrastrukture s procjenom pojedinih troškova, po djelatnostima i iskaz financijskih sredstava potrebnih za ostvarivanje programa, s naznakom izvora financiranja. Program održavanja komunalne infrastrukture donosi Gradsko vijeće istodobno sa donošenjem Proračuna Grada Crikvenice za 2022. godinu.
Održavanje komunalne infrastrukture je u Proračunu Grada Crikvenice za 2022.
godinu sadržano u sljedećim programima i aktivnostima:

	1. odvodnja oborinskih voda					750.000,00 kuna
	2. održavanje javnih površina pripadajućih
             objekata, uređaja i opreme					6.715.000,00 kuna,	 
	3. održavanje prometnica						2.600.000,00 kuna,
	4. održavanje javne rasvjete					2.100.000,00 kuna,
             - električna energija						1.200.000,00 kuna,
             - održavanje						900.000,00 kuna,	
	5. program malih komunalnih akcija MO			1.350.000,00 kuna,	
	6. program dekoracije i iluminacije				220.000,00 kuna,
	7. prijevoz na području Grada					650.000,00 kuna,
	8. redovna djelatnost						    3.000,00 kuna,
         9. kapitalno ulaganje u dječji vrtić Gornji kraj                       200.000,00 kuna,
       10. kapitalno ulaganje u Dom prosvjete Selce                         225.000,00 kuna,
       11. kapitalna ulaganja u socijalnoj zaštiti                                 999.200,00 kuna,
       12. kapitalno ulaganja u energetsku učinkovitost
             Doma prosvjete Selce                                                           291.800,00 kuna.

2. Sredstva za ostvarenje Programa čine:

Sredstva za izvršenje radova navedenih u točki 1. planiraju se u ukupnom iznosu od
16.104.000,00 kuna, a financirat će se iz prihoda po osnovi komunalne naknade u
iznosu od  15.960.000,00 kuna, a 144.000,00 kuna iz drugih prihoda, a sve planirano
Proračunom Grada Crikvenice za 2022. godinu.

Sredstva iz točke 2. raspoređuju se za održavanje komunalne infrastrukture prema
opisu i opsegu poslova održavanja i procijenjenoj visini troškova po pojedinim djelatnostima utvrđenim ovim Programom. 
Raspored i namjena sredstava za održavanje komunalne infrastrukture po pojedinim djelatnostima za 2022. godinu iskazani su u tablici 1.
Opis i opseg poslova održavanja komunalne infrastrukture po pojedinim djelatnostima dan 
je u glavi B. 




B.   OPIS I OPSEG POSLOVA ODRŽAVANJA  KOMUNALNE INFRASTRUKTURE

1. Odvodnja oborinskih voda
Sustav za odvodnju atmosferskih voda čine oborinski kanali, kanalske rešetke, taložnice, pjeskolovi i slivnici koji se održavaju na nerazvrstanim cestama i na javnim površinama. Redovno održavanje svodi se na periodično čišćenje u zavisnosti od lokacije, te intervencije u slučaju začepljenja tih uređaja.
Predviđa se redovita kontrola i čišćenje svih kanala oborinske kanalizacije, kao i pripadajućih slivnika, taložnika i pjeskolova. Radovi između ostalog obuhvaćaju:
1.1. Čišćenje tijela slivnika i kišnih rešetki na javnim površinama i cestama: 1750 kom, kao i tekuće održavanje objekata odvodnje i otklanjanje oštećenja na istima.
1.2. Čišćenje cijevi oborinske kanalizacije:  600 sati rada
1.3. Pregled i čišćenje odvajača naftnih derivata: 38 radnih sati radnika i 8 radnih sati vozila

2. Održavanje prometnica
Redovno održavanje obuhvaća sve nerazvrstane ulice i putove na području Grada Crikvenice – ukupno 192 ceste. 
Redovno održavanje sadrži slijedeće radove:
· Sanacija udarnih rupa i popravci manjih površina
· Popravak potpornih i obložnih zidova 
· Održavanje makadamskih cesta 
· Sanacija kolničkog zastora frezanjem 
· Radovi na opremi ceste 
· Zimska služba (pripravnost ljudstva i tehnike za posipanje prometnica)
· Vertikalna i horizontalna signalizacija (zamjena postojećih oštećenih i dotrajalih znakova, te manje preregulacije prometa)
· Popravci betonskih kolnika i stepenica
· Popravci nogostupa
· Popravci  objekata za odvodnju (podizanje ili spuštanje okana na potrebnu visinu)

3. Održavanje javne rasvjete
Utrošak el. energije za funkcioniranje javne rasvjete planiran je manje u odnosu na 2021. godinu, zbog provedbe projekta zamjene postojećih rasvjetnih tijela u LED rasvjetu. Poslovi održavanja javne rasvjete povjereni su Sando d.o.o., temeljem provedenog javnog natječaja sklopljenog na četverogodišnje razdoblje. Jedinične cijene definirane su ugovornim troškovnikom, a održavanje se odnosi na 3170 stupova javne rasvjete, 3800 sijalica na području Grada Crikvenice. 

4. Održavanje javnih površina, pripadajućih objekata, uređaja i opreme
U ovoj aktivnosti obuhvaćeno je održavanje čistoće javnih površina, održavanje zelenih površina, održavanje javnih WC-a, održavanje meteorološke stanice, održavanje dječjih igrališta i održavanje groblja.   
[bookmark: _Hlk26042490][bookmark: _Hlk26042424]
Održavanje čistoće javnih površina
Obuhvaća pometanje i čišćenje javno prometnih površina (ručno i strojno), program intervencija po nalogu Grada ili prema potrebi na terenu, pražnjenje košarica za otpatke i zbrinjavanje na taj način prikupljenog otpada, skidanje korova uz cestovne rubnjake ili prskanje istih herbicidima i čišćenje kopnom teško dostupnih plažnih područja van koncesije pomoću barke, kao i pranje ulica prema potrebi uglavnom u sezonskom razdoblju,  te održavanje i nabavu urbane opreme. Detaljni opis lokacija i učestalost pojedinih radova na njima navedene su u Programu. Standardi i nivo održavanja uređenog građevinskog zemljišta izrađeni su temeljem  »Normizacija u komunalnoj higijeni«, standardima i normativima izrađenim po Strukovnom udruženju stambeno-komunalne djelatnosti uređenja naselja i prostora i zaštite okoliša Hrvatske gospodarske komore, Grupacija održavanja čistoće, a koji su objavljeni 1996. godine.
U 2022. godini dinamika čišćenja planirana je na razini 2021. godine, međutim čišćenjem će biti obuhvaćeno više površina. Tijekom tri ljetna mjeseca pojačano će se nadgledati čistoća na lokacijama u priobalju  i to s redovitim popodnevnim pražnjenjem košarica, uklanjanjem otpada sa javnih površina od nepoznatog počinitelja, te čišćenjem užeg centra Crikvenice.
Poslovi čišćenja javno prometnih površina, povjeravaju se poduzeću Eko Murvica d.o.o.
Pregled javnih površina obuhvaćenim čišćenjem, površine istih kao i intenzitet i način čišćenja pojedinih površina detaljno je razrađen i tabelarno prikazan u Programu. 
Na području Grada Crikvenice sveukupno je obuhvaćeno čišćenjem  više od  240.000 m2.
Jedinične cijene radova proizlaze i vezane su na službene jedinične cijene radnog sata iz službenog cjenika EKO Murvice d.o.o. i razmjerne su količini utrošenog vremena za obavljanje pojedinih radova.
Program intervencija obuhvaća intervencije prema nalogu Grada ili potrebama na terenu, a obuhvaća: čišćenje nogostupa od snijega i posipanje nogostupa i drugih površina solju i drobljencem prema potrebi ili nalogu Grada. Uklanjanje i odvoz pijeska i šljunka s ulica nakon jačih kiša, uklanjanje i odvoz divljih deponija, granja i sl. uz kontejnere-na području grada Crikvenice po nalogu Grada, vađenje panjeva itd. Interventna čišćenja ulica, kanala, pokosa, uklanjanje korova uz rubnjake ulica itd. Ručno čišćenje i skidanje korova uz cestovne rubnjake i/ili prskanje herbicidima. Čišćenje kanala, prema nalogu, u potrebitim ulicama koje nisu navedene u redovitoj godišnjoj dinamici. Pranje ulica interventno prema nalogu Grada ili prema potrebi u tijeku sezone. Sve ostale interventne poslove koji se obavljaju tijekom god. i/ili prema nalogu Grada Crikvenice. 
Pražnjenje košarica i i kanti za otpatke panira se na temelju procjene godišnjeg odvoza tura otpada teretnim vozilom do 2m3 i fakturira se prema stvarno odvezenim turama otpada prikupljenog na ovaj način prema jediničnoj cijeni ture odvoza iz službenog cjenika Eko Murvice d.o.o. Isto se registrira posebno prema naseljima u Gradu. U sezonskim mjesecima pražnjenje košarica obavlja se više puta dnevno uključujući i pražnjenje košarica u svim naseljima i u poslijepodnevnim i večernjim satima.
Ručno čišćenje i skidanje korova uz cestovne rubnjake ili prskanje herbicidima i čišćenje kanala obuhvaća okvirno ulice u kojima se iskustveno zna pojavljivanje takvih problema. Međutim obzirom na specifična godišnja odstupanja vezano za klimatske uvjete potreba za istim se može pojaviti i u drugim ulicama ili lokacijama te se isto prema tome obavlja i fakturira prema stvarno obavljenim poslovima na konkretnim lokacijama na području Grada.
Čišćenje plaža van koncesije barkom obuhvaća čišćenje i sakupljanje papira, plastike i dr. otpada na plažama koje su teško pristupačne s kopnene strane, a nisu pod koncesijama. 
Održavanje zelenih površina
Pregled zelenih površina obuhvaćenih redovnim održavanjem detaljno je razrađen u Programu.
Održavanje zelenih površina obuhvaća: Održavanje zelenih površina prema lokacijama i vrsti radova danim u Programu, na području Crikvenice, Selca, Dramlja i Jadranova, te održavanje urbane opreme prema Programu. 
Redovno održavanje zelenih površina obuhvaća sve radove koje je tijekom godine potrebno izvoditi u cilju zadržavanja dostignutog nivoa uređenosti, kao što su košnja travnjaka, zalijevanja, orezivanja, prekopavanja, prihrana površina, prozračivanje travnjaka, sanitarni i oblikovni rez drveća i grmlja, dobava sadnica i sadnja, čišćenje površina izgrabljavanjem, te utovar i odvoz sakupljenog na deponij i dr.
Redovnim održavanjem obuhvaćeno je nešto više od 15 ha  raznih zelenih površina, putova i prilaza. U 2022. god. u redovnom održavanju su Trg palih boraca u Selcu, rotor Duga u Crikvenici, te Preradovićeva ulica u Crikvenici.
Dinamika obavljanja poslova na zelenim površinama razrađena je u Programu održavanja zelenih površina.
Jedinične cijene radova na održavanju zelenih površina proizlaze i vezane su na službene jedinične cijene radnog sata iz službenog cjenika Eko Murvice d.o.o. i razmjerne su količini utrošenog vremena za obavljanje pojedinih radova.

Održavanje javnih WC-a
Na području Grada Crikvenice potrebno je tijekom ljetnih mjeseci imati u funkciji javne WC-e, a ovom aktivnošću planiraju se sredstva kako bi isti bili primjerenog standarda.

Održavanje meteorološke stanice
Redovno održavanje i baždarenje hidrometeorološke opreme obavlja Državni hidrometeorološki zavod. Procijenjena sredstva za spomenute radove predviđena su Proračunom Grada Crikvenice te Ugovorom povjerena na upravljanje EKO Murvici d.o.o. Državni hidrometeorološki zavod Eko Murvici ispostavlja račun za obavljanje poslova održavanja meteorološke stance, na temelju koje Eko Murvica troškove kroz situaciju ispostavlja Gradu. U 2022. godini planirana su sredstva za održavanje koje je nužno kako bi sustav bio u funkciji.

[bookmark: _Hlk26042581]Održavanje dječjih igrališta					 
Održavanjem dječjih igrališta obuhvaćeni su radovi na popravcima postojećih dječjih igrališta i nabava dječjih igrala ili drugi radovi prema nalogu Grada. 
Popravci na dječjim igralištima odnose se na: Dječje igralište u Selcu na šetnici Polača-Bazeni, Dječje igralište Hrusta, Dječje igralište Ladvić, Dječje igralište Balustrada, Dječje igralište plažno područje Lučice Podvorske, Dječje igralište Lučica Podvorska ispod vrtića, Dječje igralište Crni mol, Dječje igralište Duga, Dječje igralište u Jadranovu na drugom nasipu na obali, dječje igralište iznad bivše tržnice u Jadranovu kod kapelice, dječje igralište Dramalj, Dječje igralište Tončićevo i Dječje igralište Omorika. Prema potrebi uz nalog Grada, radovi se mogu obavljati i na drugim dječjim igralištima.
Poslove održavanja povjeravaju se Eko Murvica d.o.o., koja u dogovoru sa Gradom određuje prioritete. 

Održavanje groblja   
Za održavanje groblja u 2022. godini  i narednim godinama Proračunom se planira iznos koji osigurava kontinuirano održavanje groblja. Poslove održavanja povjeravaju se Eko Murvica d.o.o., koja u dogovoru sa Gradom određuje prioritete.

5. Program malih komunalnih akcija Mjesnih odbora
Mjesni odbori svake proračunske godine imaju na raspolaganju određena proračunska sredstva kojima raspolažu u provođenju malih komunalnih akcija na svom području. Program malih komunalnih akcija u 2022. god. obuhvaća održavanje javnih površina MO – prometnice, zatim održavanje javnih površina MO i održavanje kulturne baštine MO. 
Detaljan prikaz po pojedinom mjesnom odboru iskazan je u proračunu Grada Crikvenice.
Radovi malih komunalnih akcija biti će ugovoreni sa tvrtkama koje sa Gradom Crikvenicom imaju sklopljene ugovore o održavanju i obavljanju komunalnih djelatnosti.




6. Program dekoracije i iluminacije
Dekoracija grada svjetlećim elementima planira se za Božićne blagdane i Novogodišnje praznike. Planirana sredstva omogućiti će održavanje postojećeg nivoa svjetlosne dekoracije za Božićne blagdane i Novogodišnje praznike.
Svjetleća dekoracija obuhvaća cca 110 svjetlećih elemenata na stupovima javne rasvjete, 40   svjetlećih elemenata za ukrašavanje drveća i pročelja.

7. Lokalni prijevoz na području Grada Crikvenice –prijevoz putnika u javnom prometu
Poslove lokalnog prijevoza za Grad Crikvenicu obavlja tvrtka Autotrans d.o.o.
U 2022. god. planirana su sredstva za sufinanciranje linije Crikvenica  - Šilo. 

8. Redovna djelatnost gradske uprave
Dio troškova unutar redovne djelatnosti gradske uprave odnose se na komunalnu naknadu tako da se isti financiraju iz tog izvora.

9. Kapitalno ulaganje u vrtić Gornji kraj
Projekt obuhvaća izradu kompletne projektne dokumentacije za potrebe izgradnje zgrade područnog vrtića u Gornjem kraju. Nakon izrade projektne dokumentacije za izgradnju, Grad Crikvenica će u narednom periodu krenuti u investiciju izgradnje novog objekta vrtića koja će se financirati sredstvima iz Gradskog proračuna, te nadamo se EU fondova i Županijskog proračuna. 

10. Kapitalno ulaganje u Dom prosvjete Selce
Projekt obuhvaća obnovu zgrade Doma prosvjete u Selcu, te unutarnje uređenje i opremanje objekta doma i čitaonice, za što je pripremljena kompletna projektna dokumentacija. Grad Crikvenica planira investiciju koja će se većim dijelom sufinancirati sredstvima EU fondova i Županijskog proračuna.

11. Stanovi za socijalno ugrožene
Na prostoru tzv. „macel“ već su izgrađena i useljena dva objekta za potrebe socijale s područja grada Crikvenice. Izgrađen je i objekt društvene namjene za potrebe planiranog naselja. Ishođena je građevinska dozvola za iduće dvije planirane građevine sa socijalnim stanovima. Također su ishođene dozvole za treći blok objekata od kojih je jedan sa socijalnim stanovima. Ovime se nastavljaju aktivnosti na izgradnji planirane zone socijalnih stanova.

12. Kapitalno ulaganje u energetsku učinkovitost Doma prosvjete
Programom se planira prijava i početak radova na energetskoj obnovi Doma prosvjete u Selcu. Cilj je poboljšanje energetskih svojstava građevine, na način da se obnavlja fasada, stolarija i krovište, sve sukladno izrađenom glavnom projektu energetske obnove.















TABLICA 1. – Program održavanja komunalne infrastrukture 

	OPIS
	II izmjene proračuna2021.
	Proračun 2022.

	
	
	
	

	1
	2
	2
	4

	1.
	Odvodnja oborinskih voda
	
	

	 
	VIO Žrnovnica, Crikvenica, Vinodol d.o.o.
	
	

	1.1.
	Čišćenje cijevi oborinske kanalizacije
	
	

	
	Čišćenje tijela slivnika i kišnih rešetki
	
	

	

	Zamjena lijevano želj. Poklopaca
Sanacija cjevovoda i rekonstrukcija slivnika
	
	

	
	
	                        750.000,00
	                        750.000,00

	 
	Ukupno 1.
	750.000,00
	750.000,00

	2.
	
	
	

	2.1.
	Održavanje javnih površina pripadajućih objekata, uređaja i opreme

Čišćenje javnih površina, održavanje zelenih površina, održavanje javnih WC-a, održavanje meteorološke stanice, održavanje dječjih igrališta i održavanje groblja
	
	

	2.1.1.
	
	6.693.600,00
	6.530.000,00

	
2.2.
	
Deratizacija i dezinsekcija
	        
	        

	
	Tvrtka za obavljanje komunalne djelatnosti deratizacije i dezinsekcije
	
	

	2.2.1.
	Deratizacija i dezinsekcija i higijeničarski poslovi
	185.000,00
	185.000,00

	 
	Ukupno 2.
	     
6.878.600,00
	      6.715.000,00

	3.
	Održavanje prometnica
	
	

	 
	Tvrtka s kojom je ugovoreno održavanje
	
	

	3.1.
	Održavanje nerazvrstanih ulica i puteva
	
	

	
	Vertikalna i horizontalna signalizacija 
	
	

	
	Zimska služba
	
	

	
	

	              2.600.000,00
	                 2.600.000,00

	     
	Ukupno 3.
	2.600.000,00
	2.600.000,00

	4.
	Održavanje javne rasvjete
	
	

	4.1.
	Utrošak el. Energije za javnu rasvjetu

	1.500.000,00
	1.200.000,00

	4.2.
	Održavanje javne rasvjete (stupovi, rasvjetna tijela, sustav)
Tvrtka s kojom je ugovoreno održavanje

	1.150.000,00
	900.000,00

	 
	Ukupno 4.
	2.650.000,00
	2.100.000,00

	5.
	Program malih komunalnih akcija MO
	
	

	5.1.
	Tvrtka s kojom je ugovoreno održavanje
	
	

	
	Održavanje javnih površina MO – prometnice
	500.000,00
	450.000,00

	 
	Eko Murvica d.o.o.
	
	

	5.2.
	Održavanje javnih površina MO 
	805.000,00
	850.000,00

	5.3.
	Održavanje kulturne baštine MO
	45.000,00
	50.000,00

	 
	Ukupno 5.
	1.350.000,00
	1.350.000,00

	R.BR.
	OPIS
	II izmjene proračuna2021.
	Proračun 2022.

	6.
	Dekoracija i iluminacija
Tvrtka s kojom je ugovoreno
	
	

	6.1.
	Dekoracija grada
	220.000,00
	220.000,00

	 
	Ukupno 6.
	220.000,00
	220.000,00

	[bookmark: _Hlk36668985]7.
	Lokalni prijevoz na području Grada – prijevoz putnika u javnom prometu
	
	

	7.1.
	Lokalni prijevoz na području Grada
	550.000,00
	650.000,00

	 
	Ukupno 7.
	550.000,00
	650.000,00

	8.
8.1.
	Redovna djelatnost gradske uprave
	3.000,00
	3.000,00

	 
	Ukupno 8.
	3.000,00
	3.000,00

	9.
	
	
	

	9.1
	Kapitalno ulaganje u dječji vrtić Gornji kraj
	
	200.000,00

	
	Ukupno 9.
	
	                  200.000,00

	10.
10.1.
	Kapitalno ulaganje u Dom prosvjete Selce
	
	225.000,00

	
	Ukupno 10.
	
	225.000,00

	11.
11.1.
	Kapitalno ulaganje u socijalnoj zaštiti
	
	999.200,00

	
	Ukupno 11.
	
	999.200,00

	12.
12.1.
	Kapitalno ulaganje u energetsku učinkovitost Doma prosvjete Selce
	
	291.800,00

	
	Ukupno 12.
	
	291.800,00

	
	
	
	

	
	Ukupno 1-12.
	15.001.600,00
	16.104.000,00





3. PRIJELAZNE ODREDBE

Ovaj Program održavanja komunalne infrastrukture za 2022. godinu objaviti će se u „Službenim novinama Grada Crikvenice „, a stupa na snagu 01.siječnja 2022. godine.


KLASA: 363-01/21-01/335
Ur. broj: 2107/01-06/01-21-1
Crikvenica, ……………………..




GRADSKO VIJEĆE GRADA CRIKVENICE
      Predsjednica Gradskog vijeća  Grada Crikvenice 
